ΕΤΕΡΟΠΑΡΑΤΗΡΗΣΗ

**Θρησκευτικά Γ ΄Γυμνασίου. Ενότητα: Κομφουκιανισμός και Ταοϊσμός**

**Σημείο εστίασης :Βαθμός εμπλοκής των μαθητών στη μαθησιακή διαδικασία**

Μια μαθήτρια προετοίμασε από την προηγούμενη μέρα τη νέα διδακτική ενότητα. Με παραστατικό τρόπο παρουσίασε τη θρησκεία του κομφουκιανισμού και του ταοϊσμού τονίζοντας μέσω ppt τα βασικά σημεία του μαθήματος. Στη συνέχεια η εκπαιδευτικός μοίρασε στα παιδιά ένα φύλλο εργασίας που είχε ετοιμάσει η μαθήτρια για να ελεγχθεί ο βαθμός αφομοίωσης της νέας γνώσης. Καθόλη την διάρκεια της παρουσίασης **παρατήρησα** ότι τα παιδιά παρακολουθούσαν με αμείωτο ενδιαφέρον (εξαίρεση 1-2 μαθητές) την συμμαθήτριά τους να διδάσκει! Σήκωναν τα χέρια τους κι έδιναν σωστές απαντήσεις. Συμμετείχαν ακόμα και οι αδύναμοι μαθητές. Τέλος, παρακολούθησαν ένα ολιγόλεπτο ενδιαφέρον βίντεο που συνόψιζε τα βασικά σημεία των δύο θρησκειών.

|  |
| --- |
| **Παραδείγματα καλής πρακτικής που είδα/μου έκαναν εντύπωση**  Η μέθοδος της διδασκαλίας των ομοτίμων ως παιδαγωγικής προσέγγισης και διδακτικής πρακτικής για την βελτίωση της διδασκαλίας και της μάθησης. |
| **Σημεία προς βελτίωση/ για συζήτηση**  Στο τέλος της παρουσίασης από την μαθήτρια, τα παιδιά θα μπορούσαν να της υποβάλλουν ερωτήσεις ή να ζητήσουν διευκρινήσεις για τυχόν σημεία που τους δυσκόλεψαν, ώστε να επιτευχθεί η κατά το δυνατόν ενεργητική ακρόαση των μαθητών/μαθητριών. |
| **Κύρια σημεία που επισημάνθηκαν κατά τη συζήτηση μετά την παρατήρηση- Συμπεράσματα**  Η συγκεκριμένη μέθοδος που επιλέχθηκε από την εκπαιδευτικό συνέβαλλε στην κινητοποίηση του ενδιαφέροντος των μαθητών, στην ενίσχυση της αυτοεκτίμησης , στην ανάπτυξη της κριτικής ικανότητας και στη δημιουργία θετικών σχέσεων μεταξύ τους**.** |